Claire Shulman

Claire Shulman (née Kantoff; 23 Mansak, 1926 - 16 Magus, 2020) nopo nga songulun puru politik Amerika om jururawat nokodopitor id Kakadayan New York. Berkhidmat isio sabaagi pongarah lombaga komuniti om timbalan presiden Queens Borough, pogulu nosiliu presiden interim borough ontok 1986 soira pondahulu nopo dau nga pinopoiliu jawatan gama do skandal. Potilombus isido berkhidmat poranan poimponu timpu om nakalantoi apat pomilian raya id pialatan do 1986 om 2002. Isido nopo nga songulun tondu koiso ii nakalantoi do jawatan dii.

 Koposion gulu 
Nosusu i Shulman id Brooklyn ontok 23 Mansak 1926. Nokolulus isido mantad Universiti Adelphi om songulun jururawat nokodopitor pogulu suminuang id gana politik. Nokoruba isido do sawo dau, Mel Shulman, songulun doktor ontok do kukumalaja iyolo goduo id Longkod Hospital Queens.

 Kalaja 
Nokoimpuun koposion miampai koulunan di Shulman soira nakaampayat id Kalab Tama Bayside ontok toun 1955. Opurokis isido id ahal ehwal komuniti Queens om nosiliu do lombaga komuniti ontok toun 1966 gisom nosiliu do ponorikohon. Nokotilombus isido sumiliu pongarah lombaga komuniti presiden wilayan Queens Donald Manes ontok toun 1972 om timbalan dau ontok toun 1980. Mongigit isdo do jawatan sabaagi pemangku Presiden Borough ontok 11 Mansak 1986 kopongo skandal Manes gisom do minatai isio om pinopoiliu do jawatan. Nopili isido sabaagi Presiden Borough maya pisokodungan mantad siam puru Majlis Bandaraya New York do Queens ontok 12 Gomot. Kahapas dii, maya tundi kaanangan, nopili kawagu isido ontok tolu tadau tohuri do ponggal Manes ontok toun dii om montok ponggal toun kaapat, insan po kawagu ontok toun 1989, 1993 om 1997. Au nakaanu miala isio ontok pomilian kawagu di toun 2001 tu rontob ponggal om noundaliu di Helen Marshall ontok 23 Mansak 2002.

Nointutunan nogi i Shulman miampai advokasi dau ii kisunduan kokomoi isu kohompit do pombangunan ekonomi, pertikaian gana tutubpoon kapal tulud om sandad posorili. Sabaagi poomitanan, nakaanu isido do kousinan montok Hospital Queen om nogi 30,000 po kawagu montok tiyonon sumikul do tangaanak. Nosiliu nogi isido do pomialat kompromi miampai lombaga ontok toun 1987 soira nakaanu tundi sokodung suul do pengezonan kawagu kakadayan gulu ii mogowit kumaa pamansayan blok pangsapuri kikousinan sederhana. Sombol di nopo nga kogumuan mantad walai moginsodu do paganakan ii manantang suul dii, om nakaanu i Shulman do pengecualian montok duo nohopod koiyonon dii id Queens.

 Piomungan 
Berkhidmat nogi i Shulman sabaagi puru lombaga pongarah New York Hospital Queen om Sistom Panamangan Kolidasan St.Mary montok tangaanak. Monguhup nogi isido do Zoo Queen montok maganu helang butak koiso dau. Helang butak maamaso do zoo, Mel om Claire II nopo nga pinungaranan kopihondot di Shulman om sawo dau.New York Zoos and Aquarium website 

 Koposion kahapas 
Minoonodo i Shulman do Kotinanan Pombangunan Momogun Flushing Willets Point Corona om berkhidmat sabaagi presiden om Luguan Pegawai Eksekutif soira agresif isido do melobi Majlis Bandaraya New York ontok toun 2007 om 2008 montok popolulus undang-undang kontroversi ii popoundaliu toinsanan pomilik harta sondii ii haro mantad om 250 porniagaan porindustrian mantad koiyonon sombol Willets, Queensland. Noilaan do minomonsoi isido lobi solinaid sontoun om lobi miampai au minamfail nuunu'nu i nuru kumaa koizaai. Ponoriukan mantad do Biro Melobi Karani Kota nopo nga nakapanahak danda kumaa dau do $59,090 kumaa LDC Shulman, sabaagi penalti ii sinuat ontok dii kumaa pelobi New York City. Sundung do ingkaa, Datuk Bandar Michael Bloomberg nopo nga minonguhup dau miampai minanahak diti sabaagi ula "cheap shot" kumaa dau om minomoruhang do "tinimungan diti nopo winonsoi montok melobi. Au yau nokoilo kodung maya teknikal, yolo nopo nga nakasala id sogi do undang-undang". Id taang negeri, Peguam Pogun ontok dii i Andrea Cuomo om minongundaliu dau, Eric Schneiderman nopo nga minonoriuk kimpin melobi Shulman id timpu do tolu toun. Noilaan di Schneiderman do LDC Shulman nopo nga "nakasala id undang-undang miampai melobi pagawai di nopili maya potilombus om maya pihak kotolu montok lumantoi do kolulusan projek di korohian".

 Koposion sondii 
Ontok toun-toun tohuri do koposion dau, isido miampai do sawo i Melvin Shulman, poingiyon id Beechhurst, Queens, New York. Kiwaa songulun tanak tondu diolo, Ellen S. Baker, songulun angkasawan om veteran tolu pelayaran Ulang-alik Angkasa, kohompit songulun ii berlabuh miampai stesen angkasa Rusia Mir. Tanak kusai diolo, Lawrence Shulman nopo nga songulun abaal onkologi porubatan nopo nga luguan pegawai porubatan  id Institut Kanser Dana-Farber id Boston, Massachusetts. Tanak naanu diolo ii Kim Shulman, nopo nga kumalaja sabaagi monguhup pongarah id siri televison kohompit no Party of Five om filim kohompit do Honey, We Shrunk Ourselves, ii napatai ontok 2 Mahas 2001 gama do pondarahan tutok.

 Kolidasan om kinapatayon 
Nasalamat i Shulman mantad kanser susu om natagakan koduuduo susu dau id mastektomi misuai. Napatai isido ontok 16 Magus 2020, id walai dau id Beechhurst, Queens. Kiumul isido do 94 toun om nakaanu do kanser topos om pankreas ontok dii gisom minidu do pogun. Pogulu kinapatayon dau, minonokodung isido di Donovan Richard montok jawatan presiden Queens Borough 2020.

 Noputan labus 

 City Hall News (03/12/2007)
 New York Times 1996 article

 Sukuon